52. schôdza NR SR - 15.deň - A. dopoludnia
Dátum: 2026-06-16
Poslanec: Dubovický, Richard 
Druh vystúpenia: Vystúpenie v rozprave

Ďakujem, pán predsedajúci, kolegyne, kolegovia. Dovoľte mi tak. Na úvod, ja od včera rozmýšľam. Však ani som asi nemohol práve, preto dobre spať, že, že vlastne, čo tu, čo tu tá strana HLAS robí, lebo ja si spomeniem na ich kampaň, či do národných volieb. Rozprávali od začiatku, že, že či chcete lacnejšie potraviny? A dnes, dnes máme tu zákon, ktorý je... Prosím vás, pán poslanec, prerušil som vám čas, že počuť tu niečo v sále, dobre? Vypnite nejaký film alebo dakto si niečo púšťal. Pán predsedajúci požiadal, vypnite si filmy, prosím vás, v sále. A, že tak. Takže je v priamom rozpore s programovým vyhlásením vlády momentálne to, čo predkladá strana HLAS do parlamentu. A nebudem o tom hovoriť, respektíve budem o tom bližšie hovoriť postupne. Viete, len, len, len celým týmto paradoxom tohto všetkého je, s čím prichádza strana HLAS, zmena ústavy alebo aj spoločne so stranou SNS. Sa mi zdá tak slabé, tak babrácke a tak nepripravení na vládnutie. Za tri roky, keď tak nad tým všetkým rozmýšľam, že, že, čo tu sedíme a diskutujeme. Ja stále sa snažím prísť na nejaký zákon, ktorým by reálne vládne strany reálne chceli pomôcť ľuďom na Slovensku, alebo samosprávam, alebo podnikateľom. No ja neviem. Ono je to výborným príkladom toho, že, že Ministerstvo hospodárstva na čele s pani Sakovou predstavilo, opravte ma, ak sa mýlim, 28 opatrení, prorastových opatrení, a hneď na to dostali reakciu, že tie prorastové opatrenia, že ani nie sú prorastové opatrenia, sú to len také drobné zmeny, a čo v konečnom dôsledku pani Érseková priznala, že áno, rok tu diskutujeme o prorastových opatreniach, čo? A nakoniec na septembrovú schôdzu súčasným balíkom 28 prorastových opatrení nie je ani jeden. A poďme postupne. Bavili sme sa, lebo taká vďačná téma je teraz pán poslanec Šimko, ktorý je zároveň, ja to mám napísané, splnomocnenec pre rozvoj východného Slovenska. Takže máme ďalšiu trafiku, máme ďalšiu funkciu pre poslanca, ktorý reálne predstavil zákon v Národnej rade, ktorý bol protiústavný. Takže toľko, čo sa týka kvalifikácie splnomocnenca. Ale zároveň by som sa chcel opýtať pána splnomocnenca, keď je pre ten východ, a nie je to nejakým spôsobom jeho PR kampaň na župana Košického kraja. A škoda, že tu pán poslanec pán Nemec nie je, ale ja by som sa ho chcel opýtať, či vôbec niekedy v minulosti navštívil v Prešovskom kraji také okresy, ako je Kežmarok, Sabinov, Svidník, Vranov, Snina, Medzilaborce, Stropkov, Levoča, Bardejov alebo Stará Ľubovňa? Mňa by zaujímalo, keď je splnomocnenec pre celý východ Slovenska, či vôbec navštívil tieto regióny. A prečo práve som, a prečo práve som povedal práve o týchto regiónoch? Z jednoduchého hľadiska ide o najmenej rozvinuté regióny v Prešovskom kraji. A ja mám taký silný pocit, keď sa tak pozriem na sociálne siete pána splnomocnenca, že on ešte ani v týchto regiónoch nebol. A ani v minulosti nebol v týchto regiónoch, lebo určite, ako poznám pána poslanca Šimka, všetko musí byť na sociálnych sieťach, ten úsmev tam musí byť, ale on tam nebol. Načo mi je, na čo nám je takýto splnomocnenec, ktorý reálne ani na ten východ Slovenska nechodí? Načo? A samozrejme by som sa ho opýtal, čo sa týka Košického kraja, lebo predpokladám, že ten mu bude trošku bližší vzhľadom na to, že kandiduje na župana, že či bol v takých okresoch, ako je Gelnica, Michalovce, Sobrance, Rožňava. Mňa by to celkom zaujímalo, lebo ja mu viem povedať, že Progresívne Slovensko v rámci svojich všetkých výjazdových rokovaní už sme boli v týchto regiónoch. Vieme, čo ľudí trápi. A teraz to premostím, že absolútne... Ďakujem. A ich absolútne netrápi, či starostov, primátorov, poslancov, či budú tam o rok dlhšie? Ďakujem, kolegovia, že ste skončili. A že tam budú o rok dlhšie. To absolútne týchto starostov alebo primátorov netrápi. A dokonca to netrápi ani tých obyvateľov. Čo, čo trápi tých ľudí, je to, že toto sú zabudnuté regióny. Zabudnuté okresy, 15 rokov vláda SMER-u. A čo je paradoxom tohto všetkého, že práve tieto okresy majú najväčšiu podporu súčasných vlád. Tak sa vás chcem opýtať. A teraz konkrétne voličov SMER-u, HLAS-u, SNS. Čo konkrétne pre vás tieto vlády urobili? Čo urobila pre vás vláda SMER-u v týchto regiónoch? Viete, dovolil som si tu napísať niekoľko citátov, ktoré budem postupne čítať. Ale takým ďalším zaujímavým paradoxom bolo, keď v roku 2023, samozrejme, keď ešte bola stará, keď bola súčasná koalícia v opozícii, pán Michal Kaliňák, ktorého ste vtedy HLAS zadefinoval ako experta HLAS-u pre reformu samospráv, v roku 2023 kritizoval, že reforma verejnej správy by mala byť, alebo by pri vtedajšej vláde mala byť priorita. Dámy a páni, píše sa rok 2026. Pán Michal Kaliňák, ktorý neviem teraz, či už bol dvakrát alebo trikrát splnomocnenec na rôznych flekoch a samozrejme jedna z jeho top tém je reforma verejnej správy, prakticky pre tie regióny a v rámci zákonov alebo iných vecí neurobil nič. Absolútne nič. A potom zároveň tu máme opäť ďalšieho splnomocnenca pre rozvoj východného Slovenska pána Šimka. Takže máme už dvoch splnomocnencov, ktorí absolútne neurobili nič pre východ Slovenska. Takže mňa by celkom zaujímalo, aký to má zmysel. By som sa veľmi rád opýtal pána Šimka, či za tú funkciu splnomocnenca dostáva aj nejaký príjem. Samozrejme, my vieme, že máme tuná splnomocnenca pre riešenie pandémie, ktorý dostal štedrú odmenu len za to, že zdieľa dezinformácie a hoaxy, tak som celkom zvedavý, či máme tu aj splnomocnenca pre rozvoj východného Slovenska, ktorý robí podobné veci, respektíve predkladá zákony, ktoré sú protiústavné. A viete. A poďme, a poďme ďalej. A budem hovoriť aj o strane HLAS a aj o tých zákonoch, čo teraz predkladajú. Ja mám pocit, že strana HLAS asi ide dvoma rôznymi smermi, respektíve pán minister vnútra, ktorý je samozrejme aj predsedom HLAS-u, tvrdí, a teraz ho budem citovať: „Reforma verejnej správy bude výsledkom dohôd.“ OK. Však samozrejme dohody sú voľné tie? Ale výsledkom dohôd od koho? S kým? Čo urobil minister vnútra alebo predseda strany HLAS, aby sme sa vôbec posunuli ďalej v rámci reformy? A zároveň pán už vtedajší splnomocnenec, pán Kaliňák, tvrdí, že slovenské obce patria, teraz ho citujem: slovenské obce patria medzi najmenšie, najmenšie medzi najmenšie v rámci Európy. Je dôležité, aby vzniklo zdieľanie výkonu kompetencií, ktoré je aj kľúčové. Takže máme na jednej strane predsedu strany HLAS, na druhej strane pána Kaliňáka, ktorí sa absolútne v názoroch odporujú. Vy viete vlastne vôbec, kolegovia, čo, čo chcete? Poďme postupne ďalej. V roku 2025 pán Raši a pán Kaliňák tvrdia, že zníženie počtu vyšších územných celkov by malo byť prioritou do budúcnosti. Mňa by zaujímalo, čo preto súčasná strana HLAS urobila, aby znížila tieto počty. Akým spôsobom chce nastaviť, akým spôsobom chce nastaviť tú legislatívu, lebo opäť budem citovať máj 2026: „Že ma počúvajte ma dobre? Má vzniknúť ďalšia expertná skupina pre modernizáciu samospráv pri parlamentnom výbore.“ Ak sa nemýlim, tak to povedal pán predseda Národnej rady, pán Raši. Takže momentálne máme tuná splnomocnenca pre rozvoj východného Slovenska pána Šimka. Potom máme ďalšieho splnomocnenca, pána Kaliňáka, ktorý už ani neviem, za čo je zodpovedný, keď mám byť úprimný, ale tak v tom bordeli, čo robia, tak sa asi niekde stratí. A potom tu máme pána predsedu parlamentu, pána Rašiho, ktorý tvrdí, že má vzniknúť ďalšia expertná skupina, ktorá prakticky neprinesie nič. No, bo vieme, že neprinesie nič. A samozrejme potom ešte na to povie pán Kaliňák, že, teraz ho budem citovať: „Bez opravy legislatívy bude mimoriadne náročné pristupovať k systémovým zmenám v rámci samosprávy.“ Kolegovia, čo ste tu robili tri roky? Čo ste tu robili tri... Samozrejme, potom ešte na to povie pán Kaliňák, že teraz ho budem citovať: Bez opravy legislatívy bude mimoriadne náročné pristupovať k systémovým zmenám v rámci samosprávy. Kolegovia, čo ste tu robili tri roky? Čo ste tu robili tri roky? My vám celý čas hovoríme, ako sa to má robiť. No dobre. Poďme, poďme, poďme ďalej. Lebo tá reforma verejnej správy, s ktorou ste prišli, absolútne nepomôže ničomu. A tvrdíte to aj vy v doložke vplyvov. Ja som to včera povedal, ja to len dnes zopakujem. Lebo na úvode, keď ste predstavili tento zákon, ste povedali, že bude to mať pozitívny vplyv na verejný rozpočet, respektíve aj na rozpočet obcí. No dnes tvrdíte, keď si pozriete doložku vplyvov, že nemá to žiaden vplyv. Hovorili ste, ja si to pamätám, lebo my vás počúvame. Hovorili ste, že vzhľadom na to, že posuniete o rok voľby a tí starostovia, primátori budú mať viac priestoru a času na vaše projekty a tak ďalej, že pomôže to aj peniazom ušetriť a tak ďalej, a tak ďalej. No ale dnes tvrdíte úplný opak, že nemá to žiaden vplyv. Dokonca, keď si pozriete kompletnú doložku vplyvov, nemá ani pozitívny, ani negatívny vplyv v žiadnom bode. Takže tvrdíte, že tento zákon je absolútne zbytočný, respektíve tá séria tých zákonov je absolútne zbytočná. Ja si pamätám, ako pán Kaliňák pár mesiacov dozadu mal tú veľkú diskusiu, na ktorej sme sa aj my poslanci z Progresívneho Slovenska zúčastnili ohľadom reformy verejnej správy, ale pre hlavných kontrolórov v rámci miest a obcí. A však máme tu po pravici poslanca Duckého a pána primátora. Dobre viete, že je obrovský problém s hlavnými kontrolórmi, je obrovský problém, čo sa týka úverov, je obrovský problém, že niektoré obce nemajú hlavných kontrolórov a samozrejme je aj obrovský problém, akým spôsobom kontrolóri vykonávajú svoju činnosť. Bola tu séria stretnutí, bola tu niekoľkohodinová diskusia. Sa mi zdá, že prišiel tu zástupca za určitú časť tých reálnych kontrolórov, ktorý vám predstavil plán, čo je potrebné urobiť. Prešlo niekoľko mesiacov. Ja si pamätám, že pán Kaliňák sa tak silno do hrude bil, že áno, toto je naša priorita. Toto musíme zrobiť. A nakoniec, čo prišlo do parlamentu? Nič. Absolútne nič. Viete, ja sa stále snažím prísť na to, lebo tu už, čo sa týka iných vecí, bolo veľa povedané, ale ja sa stále snažím prísť na to, aká je tá pridaná hodnota pre tých obyvateľov, že si predĺžime mandát zo štyroch na päť rokov, čo je to dôležité, čo to dá tým ľuďom? Ako im to pomôže? Mňa to mrzí, kolegovia, ale ja neviem. Ja absolútne neviem. A keď sme sa včera rozprávali o tom, kedy ešte opoziční, pardon, koaliční poslanci ešte diskutovali, a že je potrebné naštartovať projekty a tak ďalej, a tak ďalej. Ale pán kolega po mojej pravici dobre vie, že aj s pomocou VÚC, aj s pomocou štátu sme dokázali v Prešove vybudovať štadión za dva roky, opravou, ak sa mýlim. Obrovský štadión za 28 miliónov €, ktorý dokonca vyhral aj súťaž, čo sa týka architektonického dizajnu. Za 28 miliónov sme za 2 roky dokázali vybudovať obrovský štadión. Tak mi vysvetlite, kolegovia, že ak dokáže mesto Prešov vybudovať takýto štadión, načo vám je predĺženie toho volebného obdobia zo štyroch na päť rokov, samozrejme. Ma napadla taká myšlienka, že možno, že je to práve preto, že poslanci strany SMER-u chcú konsolidovať nie štyri roky, ale päť rokov, čo je pre nich asi dôležité, alebo pán Kamenický by chcel stále konsolidovať s nulovým efektom. Neviem. Môžem len nejakým spôsobom rozmýšľať, čo by malo byť cieľom toho všetkého. Viete, keď ste boli opozícia, bolo veľmi jednoduché z vašej strany kritizovať, čo chcete urobiť, ako to chcete urobiť. Ale ja mám z vás taký pocit, že do tejto koalície strana HLAS prišla nepripravená. A ja opäť zopakujem to, čo som povedal včera, že mali ste jedinečnú príležitosť na úvode, kedy vám aj opozícia podávala pomocnú ruku, že súčasný stav samospráv, čo sa týka financovania, čo sa týka počtu obecných, respektíve poslancov samospráv, ktorých je vyše 21 000 alebo vyše 3000 starostov a primátorov, je finančne neudržateľný. Mali ste jedinečnú šancu. Vám to tu hovorila, či to bola Janka Hanuliaková, alebo vám to povedal Marek Lackovič z Progresívneho Slovenska. Celý čas dookola sme vám to hovorili. Vždycky ste prišli len s takým zákonníkom, čo sa týka rezervného fondu, ale ja som za tie tri roky, kedy strana HLAS hovorila o sebe, že je strana regiónov... Kolegovia, žiaľ, musíte si to aj vy priznať, neprišli ste so žiadnou reformou. A samozrejme viem, že v niektorých prípadoch reformy bolia. Ale teraz otvorene sa vás opýtam: Reforma verejnej správy, komu ublíži? Obyvateľom alebo budete mať menej poslancov v tých samosprávach? Mi povedzte komu. Samozrejme, že to ublíži práve tým starostom, primátorom, poslancom, kedy obec, ktorá má, povedzme, 24 alebo 26 obyvateľov, má vlastného starostu a vlastných poslancov. No načo vám to tam je, keď takáto obec nemá ani financie na to, aby dokázala financovať bežný chod. Ja dokonca poznám niektoré obce v okrese Senica, ktoré nemajú na to, aby mali zapnutú elektriku počas celého večera. V noci je tam tma. Ktoré nemajú financie na to, aby dokázali opraviť chodníky alebo cesty. Mňa veľmi mrzí, že my sa tu v roku 2026 nebavíme o podstatných veciach, čo sa týka reformy verejnej správy ako takej. A ak mám správne čísla, tak my máme, kolegovia, počúvajte, dlh v rámci infraštruktúry, v rámci kritickej infraštruktúry v desiatkach miliárd €. A ak si dobre pamätám z NKÚ, a možno že ma teraz kolegovia opravia, 1,8 miliardy € potrebujeme dať hneď na opravu mostov, ktoré sú v kritickom alebo veľmi zlom stave. A ja rozumiem, že v určitých prípadoch je veľmi ťažko reagovať, keď sami vidíte, že vládnete tu už tri roky a ste reálne do tých regiónov nič nedali. Ja samozrejme rozumiem aj vašu frustráciu, lebo aj pán predsedajúci pán Danko v diskusných reláciách hovorí, že on tú vládu nepoloží a že ho to trápi, že musíme tu mať kompromisy a tak ďalej. Ale kolegovci, vy si uvedomte, že sme v jednej krajine, že sme tu, všetci žijeme, tu žijú naši rodičia, naše deti. Toto by mala byť pre vás priorita, aby sa nám všetkým žilo dobre. A ja sa vám z tohto miesta ospravedlním, keď mi poviete jeden normálny zákon, s ktorým by ste prišli, aby ste lepšie financovali tie samosprávy. Fond na podporu športu. A vám ďakujem. Áno, ale to nie je kritická infraštruktúra. Kritická infraštruktúra sú cesty, povedzme, prvej, druhej triedy, mosty. A fond na podporu športu, ak ma opravíte, pán predsedajúci Danko, neviem, je 20 miliónov € a ja hovorím 60. Tak. A my máme dlh, neviem koľko, 12 alebo 13 miliárd. Ale verím tomu, že pán predsedajúci sa teraz upozorníte sám. No, ďakujem, pán predsedajúci. Takže na záver, kolegyne, kolegovia, nedávno sme si schválili, ste si schválili zákon, že poslanci Národnej rady, vláda a pán prezident môžu sobášiť. Neviem, či toto pomôže tým obyvateľom. Ja si skôr myslím, že absolútne im to nepomôže. Ja len chcem veriť, že zídete z tejto cesty, tej populistickej, a začnete reálne pracovať pre tie regióny. A hovorím ešte raz, z tohto miesta sa vám ospravedlním, ak prídete, ak mi preukážete jeden zákon, ktorý fakt pomohol týmto regiónom, lebo ja vám dokážem len napríklad takýto skvelý príklad, kde v konsolidácii v rámci rozdelenia podielových daní ste zobrali ďalšie desiatky miliónov samosprávam. A napríklad to, čo som spomenul už raz včera: prognóza z Ministerstva školstva bola na úrovni 89 € na konci v októbri alebo v novembri minulého roku. Tieto samosprávy si automaticky prispôsobili rozpočty. Nová prognóza, ktorá vyšla začiatkom tohto roka, už ukazovala sumu okolo 113 – 114 € na dieťa. A napríklad mesto Prešov potrebuje hľadať ďalších 1,2 milióna € do rozpočtu. Kolegovia, mi povedzte odkiaľ. A viete, toto je ten problém. Toto je ten problém, čo sa týka predvídateľnosti financovania samospráv. Lebo samosprávy nie že nevedia rok dopredu, oni nevedia tri mesiace dopredu predvídať financovanie. Lebo na jednej strane Ministerstvo financií zverejní jednu prognózu, na druhej strane realita je absolútne inde. A keby sme sa mali baviť o tom, kde nájsť ten dobrý príklad, tak napríklad Česká republika má niekoľkonásobne vyššie, lepšie financovanie samospráv. Tak mi povedzte, že za 15 rokov vlády SMER-u kde ste sa zasekli? Také Poľsko pred 20 rokmi sa chodilo pozerať na Slovensko, ako reformy pomáhajú Slovensku. Dnes Poľsko patrí medzi G20 najlepších ekonomík sveta. Slovensko na zamyslenie. Ďakujem.